GiliGold/VAD_KnessetCorpus huggingface dataset:
שי חרמש: למה התעשיינים צריכים לשלם פעמיים?
אמנון כהן: היה איזה הסדר שהגיעו לגביהם.
רביב סובל: צריך לזכור שהסיבה שהלכו להסדר מיוחד עם האתניות הייתה שלגבי האתניות העלו להם את השכר שהם מחויבים לשלם לעובדים מ-8,000 שקלים ל-12 אלף שקלים.
רביב סובל: לעומת זאת אצל התעשיינים לא עשו את זה אלא השאירו את השכר שהם מחויבים לשלם לעובדים.
רביב סובל: לכן עשינו איזשהו איזון מסוים בנושא של האגרות.
שי חרמש: מייקרים את עלות העבודה בתעשייה ב-10 אחוזים.
שי חרמש: תבינו על מה אתם מדברים.
: חבר הכנסת חרמש, אתה מפריע כל הזמן.
שי חרמש: זאת זכות הצעקה.
: אתה רוצה שאני אוציא אותך?
שי חרמש: מה שנותר לי זאת רק זכות הצעקה.
: לא, אין לך עכשיו זכות מכיוון שעכשיו קוראים הסתייגויות וצריך להצביע עליהן.
: אם אתה רוצה לצעוק, תצביע בעד ההסתייגות.
נירה לאמעי-רכלבסקי: הסתייגות לגבי סעיף 17.
נירה לאמעי-רכלבסקי: קבוצות קדימה, מרצ, רע"מ-תע"ל, בל"ד, חד"ש והאיחוד הלאומי מציעות למחוק את הסעיף.
: אמרתי שאם זה למחוק, לא להקריא.
נירה לאמעי-רכלבסקי: חבר הכנסת אלכס מילר, תענה לגבי ההסתייגות הזאת לאור התיקונים שהיו.
: הוא הוריד את ההסתייגות.
נירה לאמעי-רכלבסקי: צריך לעדכן אותי.
: עכשיו הוא מוריד.
נירה לאמעי-רכלבסקי: ביקשת לציין במפורש לגבי סעיף 19(1) שבתחום הסיעוד לא ישלם אגרה שנתית.
: אז ההסתייגות שלך התקבלה בלי ההצבעה.
נירה לאמעי-רכלבסקי: לגבי סעיף 21, חבר הכנסת חרמש וקבוצת מרצ, קדימה, רע"מ-תע"ל, האיחוד הלאומי, מציעים שכל סעיף 21 למעשה יתבטל.
נירה לאמעי-רכלבסקי: כלומר, כל פרק י' שמטיל היטל על עובדים זרים מחוק התוכנית הכלכלית, יבוטל.
נירה לאמעי-רכלבסקי: אני מניחה שזאת הסתייגות שעומדת בעינה.
חיים אורון: תוציאי את מרצ מההסתייגות הזאת.
: מה שחבר הכנסת חרמש הציע, קיבלנו.
: בלאו הכי כל מה שהוועדה תעשה, כל אחד ייקח לו קרדיט.
: הולכים על הנושא של הסטודנטים, אז יש חברת כנסת שלקחה את זה על עצמה.
רביב סובל: זה לא בדיוק.
רביב סובל: עשינו תיקון.
: לא, תשכחו מהעניין הזה.
: מה שסיכמתם, יעבור כאן.
: מה שיפוצל, יפוצל.
: דיונים מאחורי גבי לא יתנהלו עם חברת הכנסת.
נירה לאמעי-רכלבסקי: אני חוזרת להסתייגות בסעיף 21.
נירה לאמעי-רכלבסקי: מרצ יצאה מההסתייגות ונשארו קדימה, רע"מ-תע"ל, האיחוד הלאומי.
: ה צ ב ע ה ההסתייגות לא התקבלה
נירה לאמעי-רכלבסקי: הסתייגות חלופית של קבוצת קדימה להפחית את ההיטל לכולם מ-20 ל-15 אחוזים.
שי חרמש: זאת ההסתייגות שלי.
: מי בעד ההסתייגות החלופית?
נירה לאמעי-רכלבסקי: הסתייגות של חבר הכנסת אלכס מילר.
: תורידי.
נירה לאמעי-רכלבסקי: יש כאן הסתייגות של חבר הכנסת אחמד טיבי שהוא צריך לנמק אותה כי אני לא מבינה מה הוא כתב.
: תעלי את זה למליאה.
זאב אלקין: למה למליאה?
אורי אריאל: יש 4,000 הסתייגויות.
: אנחנו מצביעים על פרק העובדים הזרים, על סעיפים 17, 18, 19, 20, 21 ו-22 על פי הנוסח המתוקן שהקריאה היועצת המשפטית בהם אנחנו מאריכים מ-60 ל-120 ימים, אגרת סיעוד נמחקת ולא תהיה אגרת סיעוד כפי שסוכם, והמסעדות האתניות, כפי שהקריאה היועצת המשפטית.
שי חרמש: והקנסות עולים ל-50 אחוזים.
: מי בעד הסעיפים הללו?
: ה צ ב ע ה סעיפים 17-22 – אושרו כהצעת הוועדה
: נרשמה רביזיה של חבר הכנסת אמנון כהן.
: אנחנו עוברים ל-פרק בריאות, סעיפים 33-36.
: הסעיף הראשון, קביעת תשלום חודשי בר הפחת, סעיף 35(2), 35(5) עד (7), 35(9)(א) ו-(10), 35(21)(א).
: מדובר על תשלום של 90 שקלים על מס בריאות.
: אני מציע לפצל את הסעיף הזה מהחוק.
: מי בעד הפיצול?
: ה צ ב ע ה פה אחד – הסעיף פוצל
אחמד טיבי: אדוני היושב-ראש, הייתה לי הסתייגות בכתב שנמסרה.
: אבל אין סעיף.
אחמד טיבי: לגבי העובדים הזרים.
: אתה רוצה שאני אחזור?
: תעלה את זה למליאה.
: אמרתי להעלות למליאה.
: מס בריאות של 90 שקלים פוצל ואני מציע לכל אחד לקחת קרדיט על הפיצול, כי בוודאי זה לא אני.
: זאת גם הייתה בקשתו של סגן השר, הרב ליצמן.
: אנחנו עוברים ל-פרק י"א, העברת האחריות לטיפול רפואי בנפגעי תאונות דרכים לקופות החולים.
: מבקשת היועצת המשפטית לחכות עם זה מאחר שהנוסח עדיין לא הסתיים.
: לכן נעבור לסעיף הבא ותנסו להגיע לנוסח.
: אני הייתי מעדיף שהפרק הזה בכלל לא יהיה, אבל אם הוא יהיה, נדון בו.
אלכס מילר: אתה יכול לפצל.
: בשלב זה אנחנו מדלגים על הסעיף וכאשר יהיה נוסח מוסכם, נחזור אליו.
: פרק כ"ב, עידוד השקעות הון.
: יש הסתייגויות לסעיף הזה?
: יש הסתייגות של קבוצת קדימה, לסעיף 115.
: הסתייגות של קבוצת מרצ, קדימה, חד"ש, בל"ד, רע"מ-תע"ל, האיחוד הלאומי שמציעות כלהלן: בפסקה (16) במקום "ה-31 בדצמבר 2010), יבוא "31 בדצמבר 2012".
: פסקה (24)(2)(ב), במקום "12 מיליון" יבוא "2 מיליון".
שי חרמש: אתם מבינים על מה הצבעתם?
: בתקנון לא כתוב בשום סעיף שצריך לדעת על מה מצביעים.
: אין דבר כזה בתקנון.
אחמד טיבי: ההצעה הזאת באה לפגוע בפואד בן-אליעזר ולהיטיב עם ישראל ביתנו.
אחמד טיבי: לתת למרכז ההשקעות פרטים משלה במשרד התיירות.
אחמד טיבי: במשרד התעשייה יש מרכז השקעות.
אלכס מילר: אנחנו מודים לך על ההבהרה.
חיים אורון: אני מצביע נגד הסעיף.
חיים אורון: אין סיבה להקים מרכז השקעות.
חיים אורון: לכן אתה צריך להצביע נגד.
זאב אלקין: תצביע נגד הסעיף.
אחמד טיבי: נעלה את זה למליאה.
: נעלה את זה למליאה.
: יש עוד הסתייגות מהותית כזאת?
: : כן.
: הסתייגות מהותית של חבר הכנסת אמנון כהן.
אמנון כהן: אדוני היושב-ראש, ישבתי עם רשות המסים ורציתי להכניס את הנושא הזה והוא מופיע בהסתייגות.
אמנון כהן: אני לא רוצה להסביר את ההסתייגות כי הבנתי שהחוק הזה בגדול, החוק שמציע האוצר ואגף המסים, מיטיב עם האזרחים.
אמנון כהן: הם אמרו שההסתייגות שלי יכולה למעשה לגרום להם למשוך את כל ההטבה הזאת.
חיים אורון: איזה הטבה?
אמנון כהן: בעידוד השקעות הון.
חיים אורון: קודם רוצים להקים מרכז השקעות של ישראל ביתנו.
אמנון כהן: לא, יש שם סעיפים נוספים.
אלכס מילר: מה פתאום יש לנו מרכז השקעות?
קריאה: יש דברים של אנרגיה מתחדשת.
אמנון כהן: יש דברים טובים.
: אני מסכים אתך מכיוון שבאמת צריך להגיע לפתרון שיש בעיות שאי אפשר לעשות במסגרת החקיקה אבל חייבים להגיע לפתרון כדי לעודד משקיעים.
אמנון כהן: הובטח לי על ידי רשות המסים.
אמנון כהן: אני אולי אעשה רביזיה על כל החוק הזה, אבל אני מבקש מהם למצוא פתרונות שלא דרך חקיקה.
חיים אורון: גם אני רוצה כמה רביזיות.
חיים אורון: כל אחד מחזיק רביזיה.
: אתה כנראה גם יודע במה המדובר.
: צריך למצוא לדברים האלה פתרונות.
חיים אורון: אחרי מה שקרה אתמול, אני לא חושב שצריך להחזיק במקום שמניתי אותו בטעות לפרוטוקול.
חיים אורון: מספיק בעניין הזה לעשות פו.
אמנון כהן: אני מבקש ממך לא לומר דברים כאלה.
אמנון כהן: היה מאבק עיקש.
שי חרמש: רק ש"ס יכול.
חיים אורון: כולם יכולים.
זאב אלקין: אדוני היושב-ראש, אני חושב שבהתחשב במעמד המיוחד של חבר הכנסת אורון בוועדה, אם הוא מבקש רביזיה, אין סיבה לדחות את זה וכדאי להצביע מיד.
אמנון כהן: אני מבין שיש דברים שאפשר לפתור שלא בדרך חקיקה, ואני מקווה שבעזרת השם תעשו את העבודה הזאת.
אמנון כהן: אני מושך את ההסתייגות.
: אמנון כהן הוא חבר כנסת רציני ובאמת צריך למצוא לעניין הזה פתרון.
חיים אורון: כך נראה אדם שבע.
: אנחנו מצביעים על סעיף 115.
: ה צ ב ע ה סעיף 115 – אושר
שי חרמש: אני חבר של סטס.
שי חרמש: אני נותן לו צעצוע.
: לסעיף 116 - הסתייגות נוספת של קבוצת קדימה אומרת: במקום "1 בינואר 2010" יבוא "1 בינואר 2011", והסיפא החל במלים "ואולם רשאים" – תימחק.
: ה צ ב ע ה סעיף 116 – אושר פרק כ"ב - עידוד השקעות הון, סעיף 115 וכל הסעיפים שהקראנו – אושר כהצעת הוועדה.
: פרק כ"ה, הוראות מיוחדות לתקציב המדינה, סעיפים 134, 138.
: הנוסח שהונח בפני חברי הוועדה משקף כמה נושאים שהיו.
: הנושא הראשון הוא להסמיך על פי הצעת השר הנוגע בדבר ממונה אחר על סעיף תקציבי.
: אנחנו בעצם החרגנו את סעיף תקציב הכנסת לגבי יכולתו של שר האוצר בכפוף להוראות חוק הגירעון והגבלת ההוצאה התקציבית באישור ועדת הכספים של הכנסת, לבצע העברות משנה לשנה לאותו סעיף תקציבי.
: יחד עם זאת הנוסח שמונח בפניכם מעניק לגבי סעיף תקציב הכנסת, מעניק לוועדה המשותפת האמורה בסעיף 11(ב) לחוק יסודות התקציב, בהתאם להצעת יושב-ראש הכנסת, לעשות העברה של הוצאה מותנית בהכנסה והרשאה להתחייב לסעיף תקציב הכנסת המתייחס לשנת כספים אחרת ובלבד שלא יועברו משרות משנת כספים אחת לשנת כספים אחרת.
: אלה השינויים שנעשו מהנוסח שנקבע בוועדה.
יעקב אדרי: אתה מדבר על תקציב הכנסת?
: השינוי שנעשה כאן הוא לתקציב הכנסת.
יעקב אדרי: יש הסתייגות?
: גם שלכם.
חיים אורון: לא לכנסת, לסעיף עצמו.
חיים אורון: אתם מוכרחים לומר לאנשים מה הסעיף.
: מדובר בתקציב דו-שנתי והתקציב הזה, מה שאנחנו בעת הדיונים קבענו, מה נעשה במעבר בין 2009 ל-2010 קדימה ואחורה.
: סיכמנו שבנוסח של תקציב המדינה, כל העברה שתהיה בין 2009 ל-2010 ישר והפוך, תחייב לא רק בהודעה אלא תחייב אישור ועדת הכספים מכיוון שמדובר בתקציב דו-שנתי.
: שאר הדברים הם ללא שינוי על מנת להעביר את התקציב הזה כך שגם מבחינה חוקית זה יהיה מסודר.
: נשאלה שאלה לגבי תקציב הכנסת.
: דיברה אתי היועצת המשפטית של הכנסת.
אמנון כהן: יושב-ראש הכנסת לא דיבר אתך?
: דיבר אתי גם מנכ"ל הכנסת.
: אתמול הייתה ישיבה של הוועדה המשותפת לתקציב הכנסת ובעקבות כך צריך לקבוע גם את העמדה של הוועדה לגבי תקציב הכנסת ומה קורה בעודפים.
: אני מבקש מהיועץ המשפטי לומר.
: זה לא רק לגבי עודפים אלא מה קורה בשינויים עקב המעבר.
: בדומה לסמכות שניתנה לשר האוצר, החרגנו את הסמכות – בנוסח שבפניכם – לשר האוצר לגבי סעיף תקציב הכנסת כפי שזה גם נעשה בכל חוק יסודות התקציב.
: לעניין סעיף תקציב הכנסת, נקבע שהוועדה המשותפת שקיימת בחוק יסודות התקציב היא – לפי הצעת יושב-ראש הכנסת – שתוכל להעביר משנה לשנה בתוך סעיף תקציב הכנסת.
אמנון כהן: יפה מאוד.
: כמובן אין להעביר מספר משרות משנת כספים אחת לשנת כספים אחרת.
: אפשר להצביע?
: יש הסתייגויות.
אסי קליין: הבהרה.
אסי קליין: רצינו להבהיר שסוכם עם חשב הכנסת שבמקרה של העברה משנה לשנה בתקציב הכנסת, רק יידעו את משרד האוצר כדי שיבדקו שלא חורגים מגבולות התקציב.
יעקב אדרי: רק ליידע.
אסי קליין: רק ליידע.
אמנון כהן: אין לנו התנגדות.
יעקב אדרי: אבל רק ליידע.
אסי קליין: זאת הערה לפרוטוקול.
אמנון כהן: ליידע שלא יהיו גירעונות, לא יהיו עובדים נוספים וכולי.
יעקב אדרי: אני מוריד את ההסתייגות.
חיים אורון: אתם מבלבלים את האנשים.
חיים אורון: ההסתייגויות הן לא לתקציב הכנסת.
חיים אורון: ההסתייגויות הן לסעיף של תקציב דו-שנתי וכל הדברים האלה.
: הפרק עוסק לא רק בתקציב הכנסת.
: אפשר להסתייג מכל דבר וזה בסדר גמור.
: אבל חברי הכנסת אדרי ואורון, אנחנו מדברים בפרק הזה על כך שבמעבר בין 2009 ו-2010, דבר שלא היה לו תקדים עד היום, אנחנו בעצם שמים עוד בלמים לממשלה.
: אנחנו אומרים בסעיף הזה, בפרק הזה, שלמשל במעבר בין 2009 ו-2010 לא נתייחס לזה כשנת תקציב אחת כפי שהממשלה רצתה בהתחלה, אלא כל דבר שיהיה מעבר מ-2009 ו-2010 יהיה חייב אישור של ועדת הכספים.
: זה הפרק בגדול.
חיים אורון: ההסתייגויות הן הדרך שלנו לבטא את ההסתייגות מתקציב דו-שנתי.
: הפרק הוא פרק טוב מכיוון המצב הקיים שיש תקציב דו-שנתי.
חיים אורון: בכל הספר הזה, זה פרק טוב.
: יש עוד כמה דברים.
: למשל, צמצמנו מס בריאות.
חיים אורון: אין לי שום קרדיט בזה.
: הסתייגויות לסעיף 134 היא של קבוצת מרצ, קדימה, חד"ש, בל"ד, רע"מ-תע"ל, האיחוד הלאומי שמציעות:
: ה צ ב ע ה ההסתייגות לא התקבלה אנחנו מצביעים על סעיף 134 כהצעת הוועדה.
: ה צ ב ע ה סעיף 134 – אושר כהצעת הוועדה
: לסעיף 135, הסתייגות של מרצ, קדימה, חד"ש, בל"ד, רע"מ-תע"ל, האיחוד הלאומי שמציעות:
חיים אורון: כל אלה לא הסתייגויות שלי.
: אנחנו מצביעים על סעיף 135 כהצעת הוועדה.
: ה צ ב ע ה סעיף 135 – אושר כהצעת הוועדה
חיים אורון: יש הסתייגות לגבי העברת הוצאה והוצאה מותנית בהכנסה.
חיים אורון: הקראת את זה?
: העברה אוטומטית.
: הצבענו על זה.
: הסתייגויות לסעיף 136 של קבוצת מרצ, קדימה, חד"ש, בל"ד, רע"מ-תע"ל והאיחוד הלאומי שמציעות:
חיים אורון: זאת הסתייגות מהותית מאוד.
: אנחנו מצביעים.
רונית תירוש: תספור.
שי חרמש: אני מבקש הצבעה חוזרת.
: אני רוצה לראות אם זה נכון שלא היה כאן רוב מדויק.
: בעד – 6 נגד – 6 מי בעד סעיף 136 כהצעת הוועדה?
: ה צ ב ע ה סעיף 136 – אושר כהצעת הוועדה
: הסתייגויות לסעיף 137.
: קבוצת מרצ, קדימה, חד"ש, בל"ד, רע"מ-תע"ל וקבוצת האיחדו הלאומי שמציעות:
חיים אורון: זאת הצעה טובה.
: אם הייתי באופוזיציה, הייתי מצביע בעדה.
חיים אורון: אני מכיר אותך.
פניה קירשנבאום: אפילו אני הייתי מצטרפת אליך.
: אנחנו מצביעים על סעיף 137 כהצעת הוועדה.
: ה צ ב ע ה סעיף 137 – אושר כהצעת הוועדה
: לסעיף 138, ההסתייגות היא למחוק אותו.
: מי בעד אישור סעיף 138 כהצעת הוועדה?
: ה צ ב ע ה סעיף 138 – אושר כהצעת הוועדה
: נוסף סעיף 138(א) של הוראות לעניין חוק ביטוח בריאות ממלכתי כהצעת הוועדה, בנוסח שמונח לפניכם.
: הסעיפים האלה מעניקים הוראות.
: בכל מקום שבו הייעוץ המשפטי, גם של האוצר וגם של הוועדה, מצא שיש הוראות שונות, כדי שיהיה ברור שזה לכל שנה, זאת הסיבה לסעיף הזה.
: מי בעד התוספת?
: סעיף 138(א).
: ה צ ב ע ה סעיף 138(א) – אושר אתם רוצים להעיר משהו לגבי עידוד השקעות הון.
אסי מסינג: בהמשך לדיון שהתקיים שלשום בוועדה ולאחר שבדקנו עם הנסחות, שתי הערות לפרוטוקול בעקבות הדיון.
אסי מסינג: ההערה ראשונה היא לעניין המינוח ייחודי כפי שהוא מופיע בהגדרה אטרקציה, מיזם תיירותי ייחודי.
אסי מסינג: הכוונה שלנו במונח של ייחודי שהוא בלתי רגיל, הוא בלתי שגרתי, ולאו דווקא יחיד במינו.
אסי מסינג: אז המשמעות היא שניתן יהיה לאשר מספר אטרקציות שעונות להגדרה כאן והן באותו עניין.
אסי מסינג: ההערה השנייה.
אסי מסינג: לאחר דיונים עם הנסחות אין צורך בעמידה על השימוש במילה בישראל לצורך ההגדרות של מתקן תיירותי ללינה ואטרקציה, זאת מאחר שכל החוק לא משתמש במונח בישראל.
אסי מסינג: לכן זה ברור שמדובר בחוק טריטוריאלי והתחולה היא רק לגבי מענקים שניתנים לגבי עידוד השקעות הון בישראל.
יעקב אדרי: לא צריך להצביע על זה?
: לא, זאת הודעה.
: פרק כ"ו, שיכון, תכנון ובנייה, סעיפים 139, 145.
: דייר ממשיך.
אמנון כהן: אדוני, אנחנו רוצים שיקריאו לחברי הוועדה את הסיכום אליו הגיעו.
אחמד טיבי: אני בטוח שדווקא הרב גפני לא ייתן לחוק הזה לעבור.
אחמד טיבי: אנחנו מדברים על דייר ממשיך.
: לגבי הנושא של דייר ממשיך, אנחנו הגענו באופן עקרוני לסיכום ותכף יבוא היועץ המשפטי של הוועדה ויאמר את זה.
: הממשלה הציעה שדייר ממשיך, במקרה שהדייר המקורי עבר למוסד סיעודי, בתוך שלושה חודשים הוא צריך לפנות את הדירה.
: זאת הצעת החוק המקורית.
: אנחנו הגענו לסיכום שאומר שדייר שגר מעל 7 שנים, הוא דייר ממשיך, החוק לא יחול עליו.
: המשמעות של העניין היא ברגע שיש בן שהוא גר שם במשך שבע שנים, זאת אומרת, זאת דירתו, זה ביתו, החוק לא חל עליו.
רונית תירוש: ואם המצב של ההורה הידרדר והילד נכנס לגור אתו?
פניה קירשנבאום: מה היה עד היום?
: הוא היה מוגבל.
: לפי הצעת החוק זה לא משנה כמה זמן הוא גר, הוא חייב לפנות את הדירה בתוך שלושה חודשים.
: אנחנו הגענו לסיכום שאם הוא גר שבע שנים, החוק הזה לא חל עליו והוא ממשיך לגור.
זאב אלקין: אתה יכול לפרט?
רונית תירוש: זה אומר שכדי להישאר, הוא חייב לגור שבע שנים קודם.
רונית תירוש: זה נראה לי לא סביר.
זאב אלקין: אתה יכול להסביר לאלה שמבינים קשה?
: הבעיה שגם אני מסביר קשה, כי כל החוק הזה הוא לא לרוחי.
: על פי ההצעה המקורית, בן ממשיך, או יותר נכון מה שכתוב בחוק, שחלים עליו הכללים של משרד השיכון, שזה בכלל לפי דעתי חקיקה לא ראויה.
: זאת אומרת, מביאים חוק שאנחנו נאשר על דייר ממשיך את הכללים של משרד השיכון.
: זאת הערה בפני עצמה שתכף נדבר גם עליה.
זאב אלקין: אני רוצה להבין את השינוי המוצע.
: אנחנו מציעים שינוי שהוא לא גורף, הוא לא אוטומטי אלא מי שגר שם שבע שנים, עליו לא יחול החוק.
זאב אלקין: הבן גר שבע שנים או בן אדם גר שבע שנים?
: הבן.
: זאת אומרת, הבן נכנס לגור בדירה הזאת.
פניה קירשנבאום: אם ההורים שלו קיבלו את הדירה בשנות ה-50-60, והוא גר בדירה הזאת שבע שנים, אי אפשר לפנות אותו.
זאב אלקין: אם הוא גר ביחד עם ההורים או בלעדיהם?
פניה קירשנבאום: לא כתוב.
פניה קירשנבאום: זה לא מוגדר.
: לא כתוב.
זאב אלקין: אם הוא קיבל את הדירה לפני 10 שנים וגר שם שבע שנים עם ההורים, זה לא חל גם עליו.
: גם עם ההורים.
אמנון כהן: ברור שהוא גר עם ההורים.
: לא, זה לא ברור.
חיים אורון: אם הוא לא עם ההורים, הוא לא גר שם.
חיים אורון: זאת לא הנקודה.
חיים אורון: הוא חייב במצב הקיים לגור עם ההורים.
: יש עוד דבר.
: אם גר שם בן ממשיך במשך שלוש שנים וההורים עזבו, אבל הוא עדיין ממשיך לגור עוד ארבע שנים לבד ואף אחד לא ביקש ממנו לצאת, הוא גר שבע שנים.
חיים אורון: עד היום זה המצב.
: ההגיון שבדבר הוא שאדם גר שם, הוא לא הלך לגור בווילה או במקום אחר אלא הוא גר שם.
חיים אורון: זה הבית שלו.
: זה הבית שלו שבע שנים, חלק עם ההורים וחלק בלי ההורים, אבל זה לא רלוונטי.
: הוא גר שם ועליו לא חל החוק.
: על מי כן חל החוק, על מי שייכנס לגור אחרי קבלת החוק.
חיים אורון: או שהוא גר שש שנים.
: או שהוא גר שש שנים.
חיים אורון: אנחנו בעד למחוק אותו.
: זה אכזרי.
אחמד טיבי: בשביל זה אתה יושב-ראש ועדת הכספים?
: אני יושב-ראש ועדת הכספים כדי למזער את הנזקים.
: זה מה שאני מצליח.
: אם היית לידי, הייתי מצליח יותר.
אחמד טיבי: אתה יכול יותר.
אחמד טיבי: שש שנים הוא גר ובאים לזרוק אותו מהדירה?
פניה קירשנבאום: כמה זמן יש לו לפנות את הדירה?
: אני אגיע לזה.
: ברור שאם חל עליו הכלל של משרד השיכון שהוא זכאי לדירה בדיור הציבורי, עליו ודאי שזה לא חל.
חיים אורון: הוא בסוף הרשימה.
: הוא נשאר בדירה.
: אם הוא עומד בקריטריון של משרד השיכון, עליו לא חל החוק.
: דייר שהחוק כן חל עליו, בניגוד למה שכתוב בחוק, שיפנו אותו תוך שלושה חודשים, הסיכום היה חצי שנה אבל אני חושב שגם זה לא מספיק ואני מציע שזה יהיה תשעה חודשים.
: זאת אומרת, גם אם אדם שאיננו זכאי, לא על פי קריטריונים של משרד השיכון, ולא לגבי העניין הזה של הכללים שנקבעו בחוק, תשעה חודשים.
אורי אריאל: אתה זוכר את הפסוק האחרון מההפטרה?
אורי אריאל: מה ה' רוצה ממך.
: אם מדובר על דייר יחיד בדירה שהיא דירה גדולה, והוא זכאי להישאר מאיזו סיבה שהיא שמנינו אותה, משרד השיכון או החברה המשכנת תהיה זכאית להעביר אותו לדירה שמתאימה לו.
חיים אורון: ברדיוס של מאה מטרים.
: לא יודע רדיוס, אבל כל עוד שלא מציעים לו, אי אפשר לפנות אותו.
: יש עוד דבר שלא דיברתי עם האוצר, אבל אני חושב שצריך לעשות אותו.
: אתם שמים בחוק שצריך כללים של משרד השיכון שאנחנו צריכים לאשר בחקיקה.
: אני חושב שצריך אישור על הכללים האלה של ועדת הכלכלה.
: אנחנו יכולים לאשר בחקיקה כללים?
יעקב אדרי: כאשר אומרים שמשרד השיכון יציע לו דירה אחרת, שזה יהיה במקום מגוריו כי מה שהם עושים לפעמים, הם מציעים לו דירה במקום אחר.
רונית תירוש: אני רוצה להסביר מה הבנתי ואם הבנתי נכון.
רונית תירוש: אין לי בעיות עם הבנת הנקרא והבנת הנקרא שלי לא עולה בקנה אחד עם הבנת הנשמע מפיך.
רונית תירוש: אני מבינה שאם אדם גר עם ההורה שלו במשך שש שנים בלבד ואז ההורה נפטר או עזב את הדירה, הוא לא זכאי.
רונית תירוש: יחול עליו החוק המקורי, דהיינו, חצי שנה והוא צריך לעוף מהדירה.
: תשעה חודשים.
רונית תירוש: כתוב שישה.
רונית תירוש: שבע שנים פחות יום, זה לא חל עליו.
רונית תירוש: הדבר השני הוא ממתי הספירה.
רונית תירוש: כתוב בן זוג של זכאי, לרבות וכולי, שביום 1 באוגוסט 2009 התגורר עם הזכאי בדירה הציבורית תקופה של שבע שנים לפחות לרבות אם היה לדייר ממשיך במהלך אותה תקופה ובלבד שהתגורר עם הזכאי באופן רצוף עד למועד שבו נפטר הזכאי.
רונית תירוש: אתה אמרת שאפשר לספור לו שבע שנים גם אחרי שהוא נפטר והוא ישלים עוד שלוש שנים לארבע שהוא היה וכך הוא צובר שבע שנים, אבל לא, הם סופרים לו מה-1 בספטמבר 2009.
חיים אורון: סימן שהוא היה רק שלוש שנים.
רונית תירוש: היושב-ראש אמר שאם הוא ישלים עוד ארבע שנים.
רונית תירוש: אז זה לא נכון.
רונית תירוש: שהיועצים המשפטיים ידייקו.
רונית תירוש: אני מציעה שכולנו נפיל את זה.
חיים אורון: במקום 9-12, יהיה 3-7.
: אנחנו עוברים לפרקים הבאים.
שלי יחימוביץ': יש לי הסתייגות בדיור הציבורי?
: אני לא רוצה להצביע על זה עכשיו.
חיים אורון: אם אני אבקש לא להצביע, גם תקבל?
: לא, אתה לא בקואליציה.
שלי יחימוביץ': אני אבקש בשבילך.
: הנה, חברת הכנסת יחימוביץ יכולה לבקש.
שלי יחימוביץ': אתה לא מצביע על זה?
: כרגע אני לא מצביע.
: אני דוחה את ההצבעה להמשך היום.
שלי יחימוביץ': למה שלא תפיל את הדבר הזה?
: אני לא יכול.
: אולי נוכל להפיל את זה בהסכמה.
שלי יחימוביץ': אתה כן יכול.
שלי יחימוביץ': תן לעצמך את הגרייס הזה.
אחמד טיבי: כבר שניים אומרים לך אותו הדבר במשך חמש דקות.
: על ביטוח לאומי ומסים, לא נדון כרגע.
: אני עובר ל-פרק ל"ג, הגדלת הקצבאות והתנייתן.
קריאה: זה לא מוכן.
: העקרונות נקבעו כבר.
: אנחנו עושים הפסקה עד השעה 13:00
: אנחנו מחדשים את הישיבה.
אלכס מילר: אני הצעתי ששבע השנים יקוצרו לארבע שנים והתקופה של תשעת החודשים לפינוי, תישאר תשעה חודשים.
יעקב אדרי: תשעה חודשים זה בסדר, אבל תקצרו לשלוש שנים.
אלכס מילר: ארבע שנים.
אמנון כהן: מקובל עלינו.
אמנון כהן: ארבע שנים.
אמנון כהן: זאת פשרה.
יעקב אדרי: תצביעו.
: היועץ המשפטי של הוועדה, תקריא את הנוסח החדש.
איתי עצמון: בחוק זכויות הדייר בדיור הציבורי, התשנ"ח-1998, בפרק זה, חוק זכויות הדייר בדיור הציבורי – (1) בסעיף (1) אחרי הגדרת חברה עירונית יבוא - הכללים – כללי משרד הבינוי והשיכון לעניין הזכאות לדיור ציבורי.
איתי עצמון: (2) במקום סעיף (3) יבוא: דייר ממשיך – "(3א) נפטר זכאי או עבר להתגורר במוסד סיעודי, לא יהיה הדייר הממשיך רשאי להמשיך ולהתגורר בדירה בה התגורר עם קרוביו והוא יפנה את הדירה הציבורית בתוך תשעה חודשים מהמועד שבו נמסרה לו הודעה מטעם משרד הבינוי והשיכון בדבר אי זכאותו כאמור.
איתי עצמון: (ב) הוראות סעיף קטן (א) לא יחולו על דייר ממשיך שנתונה לו זכאות לדירה ציבורית לפי הכללים ויראו אותו כמי שבא בנעלי הזכאי לכל דבר ועניין.
איתי עצמון: אולם הייתה זכותו של דייר ממשיך כאמור לדירה ציבורית בשטח אחר מהדירה הציבורית שבה התגורר הזכאי, יהא עליו לעבור מהדירה הציבורית שבה התגורר לדירה ציבורית המתאימה לו לפי הכללים בתוך שלושה חודשים מהמועד שבו נמסרה לו הודעה על כך ממשרד הבינוי והשיכון.
: למה צריך לכתוב שהוא עבר למוסד סיעודי?
: הוא עבר.
איתי עצמון: זאת לשון החוק היום.
: לגבי פסקה (ב), זאת הדירה שאדם יחיד שצריך לעבור, אבל זה חייב להיות רק בתנאי שמעמידים לו דירה אחרת במקום המגורים.
יעקב אדרי: באזור מגוריו.
: מעמידים לו באזור מגוריו דירה אחרת.
איתי עצמון: יש היום נוהל מסודר.
: הנוסח כאן הוא לא נוסח טוב.
: בתנאי שמעמידים לו דירה.
ראובן קוגן: זאת דירה ציבורית.
: צריך לנסח את זה באופן כזה, משום שלי זה לא היה נשמע.
איתי עצמון: המועד נשאר בתוך שלושה חודשים מהמועד שבו נמסרה לו הודעה?
: למה צריך מועד?
ראובן קוגן: לא צריך מועד.
: נותנים לו דירה אחרת.
ראובן קוגן: היושב-ראש צודק, לא צריך מועד.
: תעמיד לו דירה.
: אם הוא יחיד אבל הדירה היא דירה גדולה, דירת משפחה, יעמידו לו דירה קטנה יותר.
איתי עצמון: הוראות סעיף 3 לחוק זכויות הדייר בדיור הציבורי כנוסחו בסעיף 139(2) לחוק זה לא יחולו על –
חיים אורון: הסתייגות שלנו.
איתי עצמון: מי מגיש את ההסתייגות?
חיים אורון: כל הקבוצה – קדימה, בל"ד, חד"ש, תע"ל-רע"ם, מרצ, האיחוד הלאומי.
איתי עצמון: (2) בן זוגו של זכאי, לרבות הידוע בציבור כבן זוגו יהיה דייר ממשיך כהגדרתו בחוק ערב התיקון שביום י"א באב התשס"ט (1 באוגוסט 2009) התגורר עם הזכאי בדירה הציבורית תקופה של ארבע שנים לפחות, לרבות אם היה לדייר הממשיך במהלך אותה תקופה, ובלבד התגורר עם הזכאי כאמור באופן רצוף עד למועד שבו נפטר הזכאי או עבר למוסד סיעודי.
יעקב אדרי: מה זה באופן רצוף?
יעקב אדרי: אם הוא יצא למילואים, זה נקרא לא באופן רצוף?
: לגבי שינוי בכללים של משרד השיכון, צריך אישור ועדת הכלכלה.
איתי עצמון: התיקון לא בא לגעת בכללים.
: הסתייגויות.
חיים אורון: 12 במקום 9, 3 במקום 4.
: זאת הסתייגות בשם כולם.
רונית תירוש: לא הצלחתי לעקוב.
רונית תירוש: הורדת את המשפט ובלבד שהתגורר עם הזכאי כאמור?
איתי עצמון: לא, קראתי אותו.
רונית תירוש: זה לא שהוא יכול להשלים את שבע השנים.
יעקב אדרי: הורדנו את זה לארבע שנים.
: אם הוא גר ארבע שנים בדירה, לא מפנים אותו.
רונית תירוש: אני מציעה שלוש שנים.
חיים אורון: את זה גם אנחנו הצענו.
: אנחנו מצביעים על ההסתייגויות שאומרת 3 שנים במקום 4 שנים, ובמקום תשעה חודשים, תהיה שנה.
: ה צ ב ע ה בעד – 6
: מי בעד הרביזיה?
חיים אורון: לא, יחד עם הרביזיות האחרות.
: את הרביזיה שלי לגבי מפעלי נשק, הורדתי.
: אנחנו מצביעים על הרביזיה.
: ה צ ב ע ה הרביזיה לא התקבלה
: ה צ ב ע ה פרק כ"ו – אושר אנחנו עוברים עכשיו ל-פרק ל"ג, קצבאות הילדים.
זאב אלקין: למה דילגת?
אמנון כהן: מה שמוכן בניסוח.
אמנון כהן: יש דברים לא מוכנים.
זאב אלקין: אדוני היושב-ראש, למה דילגנו?
: בגלל שאין נוסחים.
: עדיין יושבים עליהם.
: הם טוענים שהם צריכים עוד לעבור על הנוסח ואני מבקש להזדרז.
: אני מתנצל בפני חברי הוועדה.
: אני עובר ל-פרק כ"ט, האפוטרופוס הכללי, סעיפים 178, 179, לגביו יש לנו את הנוסח המוכן.
אמנון כהן: על התיקונים כבר דיברנו.
: התיקונים כבר הוקראו.
איתי עצמון: יש הסתייגויות.
שלי יחימוביץ': הרב גפני, הגעתם להתניות?
: רק החיסונים נשארו.
אחמד טיבי: ידוע למה רק החיסונים נשארו.
אחמד טיבי: מאוד ידוע.
אחמד טיבי: אתה מאכזב אותי.
אחמד טיבי: אתה יכול להוריד את הסעיף הזה.
אחמד טיבי: אתה כיושב-ראש ועדת הכספים.
: את החינוך הורדתי.
אחמד טיבי: אז תוריד את הסעיף הדרקוני הזה של החיסונים.
אחמד טיבי: אם היית מרגיש שזה פוגע בקהל שלך, בחרדים, היית עולה על בריקדות ולא היית נותן לזה לעבור.
: זה פוגע.
אחמד טיבי: זה סעיף הזוי.
אחמד טיבי: לך יש סמכות לא לתת לסעיף הזה לעבור.
אחמד טיבי: תנצל אותה.
אחמד טיבי: לכן יש סמכויות ליושב-ראש ועדה ותהיה לך תמיכה של חברי הוועדה.
פניה קירשנבאום: אבל את החיסונים הולכים לתת בחינם.
פניה קירשנבאום: זה לא שהחיסונים יעלו כסף.
אחמד טיבי: כולנו בעד לחסן את כל הילדים, אז שהמדינה תחסן את כל הילדים.
פניה קירשנבאום: אבל המדינה לא יכולה לחסן אם ההורים לא מביאים את הילדים.
אחמד טיבי: לא מענישים ילדים בגלל הדבר הזה.
אלכס מילר: איך הגעתם לחיסונים עכשיו?
אלכס מילר: אנחנו מדברים על האפוטרופוס הכללי.
אחמד טיבי: כי הם העלו את הנקודה הזאת.
זאב אלקין: כי רשת ב' נכנס.
אחמד טיבי: חברת הכנסת שלי יחימוביץ ואורי אורבך העלו את זה.
ציון פיניאן: כרופא אתה בעד החיסונים?
אחמד טיבי: מה השאלה הזאת?
אחמד טיבי: זה ברור.
אחמד טיבי: נגיד שיש הורים שהם לא בסדר, אבל אתם מענישים את הילדים.
פניה קירשנבאום: לא, אנחנו לא מענישים את הילדים.
פניה קירשנבאום: למה מענישים את הילדים?
אלכס מילר: את ההורים ולא את הילדים.
אחמד טיבי: כך אתה מעניש את ההורים?
פניה קירשנבאום: בוודאי.
אחמד טיבי: אתה פוגע באפשרות לגדל את הילדים.
זאב אלקין: מי שפוגע בהם זה מי שלא עושה חיסונים.
פניה קירשנבאום: ברגע שנותנים חיסונים בחינם, חייבים לחסן את הילדים.
פניה קירשנבאום: כל שירות טיפת חלב ניתן כסל חינם ואין שום סיבה שלא יבואו לחסן את הילדים.
אחמד טיבי: אבל למה להעניש?
אחמד טיבי: למה להעניש את המשפחה ואת הילדים?
פניה קירשנבאום: על מה נעניש משפחה, על זה שהוא לא מחסן את הילד?
פניה קירשנבאום: ההפך.
פניה קירשנבאום: מישהו צריך לדאוג לילד הזה שהוא יהיה גם בריא, אם המשפחה לא דואגת.
אחמד טיבי: איזו מין חברה מענישה הורים באמצעות פגיעה בחינוך הילדים ובפרנסת הילדים אחרים?
פניה קירשנבאום: קצבאות הן לא פרנסה.
אחמד טיבי: צריך תשתיות, צריך להביא רכבים מיוחדים כדי להגיע לאנשים ולחסן אותם.
פניה קירשנבאום: לאן להגיע?
פניה קירשנבאום: בכל מקום ומקום יש שירות.
אחמד טיבי: לא בכל מקום.
אמנון כהן: התפרקתם קצת, אבל אנחנו דנים בסעיף אחר.
אמנון כהן: אנחנו כרגע דנים בסעיף כ"ט, האפוטרופוס הכללי.
אמנון כהן: כמקובל נעלה קודם את ההסתייגויות של חברי הכנסת, נצביע עליהן ו אחר כך נעבור להצבעה על החוק.
איתי עצמון: יש הסתייגויות של סיעות האופוזיציה שמבקשות למחוק את הפרק ולחילופין יש כמה הסתייגויות של אותן סיעות, שורה שלמה של הסתייגויות.
איתי עצמון: סעיף 178(3)(א), במקום "15" יבוא "20 שנים".
איתי עצמון: במקום "14 שנים" יבוא "18 שנים".